open-index/open-wikipedia-markdown huggingface dataset:
בנימין ריבלין

**רבי בנימין ריבלין (ריבלעס) מ[[שקלוב]]** (תפ"ח 1727–1728 – תקע"ג 1812) היה תלמידו של הגאון מווילנה. שם אביו "שלמה זלמן". לפי המסורת המשפחתית היה הדמות המרכזית במימוש יוזמת עליית תלמידי הגר"א, כשלפי אותה מסורת לאחר מותו הנהיג בנו, רבי הלל ריבלין משקלוב, אליו מיוחס חיבור הספר "קול התור". מסורות אלו אינן מקובלות במחקר.

## ביוגרפיה
רבי בנימין נולד לרבי שלמה זלמן ריבלין. הוא היה ידוע מגיל צעיר כבעל כישרונות וכתלמיד מצטיין. מלבד זאת, התמסר ללימודי שפות ומדעים מינרלוגיה, זואולוגיה ובוטניקה. בבגרותו הקים, יחד עם קרובו הרב יהושע צייטלין, את בית המסחר לרפואות בעיר שקלוב. בית המסחר התרחב וסניפים נפתחו במוהילב, מינסק, ויטבסק וכן בטורקיה. באורחות חייו נהג שלא לאכול בשר ולשתות יין, אף לא בימים טובים, והיה מסתפק בפירות, זרעונים וקפה נטול דבש.

בשנת תקל"ב (1772) ייסד יחד עם רבי יהושע צייטלין את "ישיבת העילויים" בשקלוב. במעמד ייסוד הישיבה נכח הגאון מווילנה. האמצעים לקיומם הישיבה ולכלכלת תלמידיה סופקו על ידי בית המסחר ריבלין-צייטלין, ולאחר מכן גם על ידי עשירי שקלוב. מלבד גמרא ופוסקים, הונהג בישיבה לימוד תנ"ך שיטתי על פי שיטת הגר"א, שיעור בעברית ודקדוק, הלכות רפואה אותן לימד ר' בנימין לקבוצת תלמידים. מלבד שיעור זה, דרש אחת לחודש בבית המדרש לבעלי מלאכה. עסקנותו של רבי בנימין הביאה לפיתוחה הנרחב של שקלוב, והוקמו בה כמה בתי דפוס (עד לסגירתם על ידי הממשלה). להמחשת מרכזיותו בעיירה, בין היתר נאמר עליו ש"על ידו נבנתה עיר שקלוב וחכמיה".

## עליית תלמידי הגר"א
לפי המסורת המשפחתית, בהשפעת הגר"א, משנת ה'תק"מ והלאה החלה תסיסה גדולה לקראת גאולה ויישוב הארץ. תנועה זו זכתה לתמיכת עושרו של ר' בנימין. ביום השני של ראש השנה תקמ"א, לאחר קריאת ההפטרה בספר ירמיהו (פרק לא), נשא רבי בנימין את דרשת . בדרשה מנה כמה יעדים אסטרטגיים בקידום הגאולה השלישית, בהם רכישת אדמות והתיישבות בירושלים העתיקה.

דרשות נערכו גם בעיירות היהודיות שברוסיה, פולין וליטא ובאותה שנה הוקם הוועד "חזון ציון". לצורך העלייה הקים קרן תמיכה בעולים לארץ ישראל, כספים שכונו "מעות ריבליס" וכן התכונן לקניית אדמות בירושלים והחלה הטפה לדיבור בלשון הקודש. לצורך כך הוקם הוועד "חזון ציון", לאחר שהשם "שיבת ציון" נדחה על ידי הגר"א, למנוע התנכלות מצד השלטון הרוסי. לעיתים נדרשה תנועת "חזון ציון" להשתמש בשמות חלופיים, כגון "קופת ארץ הקודש" מחמת חקירות הממשלה והצנזור. מטעם תלמידי הגר"א נשלח רבי עזריאל משקלוב ללמוד את שאלות העלייה וההתיישבות. רבי בנימין התכונן גם הוא לעלייה לארץ ישראל, אך השמועות על המגפות שפקדו את הארץ וקשיי העברת כספים מהמדינה, הביאו אותו להתעכב בשקלוב. בערוב ימיו יצא עם קבוצה מתלמידי הגר"א לארץ ישראל, אך נפטר בדרכו בעיירה מוהילב בשנת תקע"ג.

פעילותו הרבה בהנעת מפעל עליית תלמידי הגר"א הקנתה לו את הכינוי "הסוכן הראשי של הגאון מווילנה" ("דער הויפט אגענט פון ווילנער גאון").
כאמור, מסורות אלו אינן מקובלות עוד במחקר.

## לקריאה נוספת
* עליית תלמידי הגר"א
* ספר גביעי גביע הכסף בוויקיטקסט

## קישורים חיצוניים
* אלי אליאך, רבי בנימין ריבלין משקלוב תלמיד הגר"א נפטר בדרכו לא"י, מתי זה אירע?, בלוג הפרושים - תלמידי הגר"א בא"י.
* 

## הערות שוליים

קטגוריה:היישוב הישן
ריבלין בנימין
בנימין
קטגוריה:שקלוב: אישים
קטגוריה:ניסיונות עלייה לארץ ישראל
קטגוריה:ילידי 1728
קטגוריה:נפטרים ב-1812
נמל טנג'ונג פריאוק

**נמל טנג'ונג פריאוק** (באינדונזית: **Tanjung Priok**) בעיר ג'קרטה בירת אינדונזיה הוא הנמל הימי הגדול ביותר של המדינה. הנמל מטפל ביותר ממחצית תעבורת המטען הימי של אינדונזיה. הוא מופעל על ידי תאגיד הנמלים של אינדונזיה (PT Pelabuhan Indonesia 2).

טנג'ונג פריאוק הוא נמל טבעי, הממוקם בחופה הצפון-מזרחי של ג'קרטה. הוא נחשב לאחד הנמלים הפחות יעילים בדרום-מזרח אסיה, בשל קיבולת מוגבלת, גודש וזמן טיפול באוניות והליכי מכס איטיים. על מנת להגביר את תפוקתו מיושמת בו תוכנית התרחבות, אשר אמורה להגדיל את קיבולת הנמל עד פי שלושה עד לשנת 2023.

## נתוני הנמל
נתוני הנמל בשנת 2013:
*שטח: 10.28 קילומטר רבוע, מהם 6.04 קילומטר רבוע של מים
*76 מקומות עגינה
*אורך רציפים: 16,853 מטר
*20 טרמינלים למטען
*כושר אחסון מטען: 401,468 טון
*כושר טיפול שנתי במכולות: 6.59 מיליון TEU

## קישורים חיצוניים
* 

* האתר הרשמי של הנמל הימי טנג'ונג פריאוק

טנג'ונג פריאוק
קטגוריה:אינדונזיה: תחבורה
קטגוריה:ג'קרטה
צ'יפטלי (כלי נגינה)

טקסט=צ'יפטלי אלבני|ממוזער|344x344 פיקסלים
**צ'יפטלי** (באלבנית: **çifteli**) הוא כלי נגינה בעל שני מיתרים שמקורו באלבניה, אך נהוג להשתמש בו גם בקוסובו. יש הסוברים שהגרסה המוקדמת הראשונה של כלי נגינה דומה בעל שני מיתרים הגיעה מטורקיה וממנו התפתחה הגרסה האלבנית.

מרבית השימוש בכלי, בעל הצליל הגבוה, נעשה באירועים תרבותיים שונים, בחגים ואף בחתונות אלבניות. רבים משירי העם האלבנים מבוססים על תאום בין הצ'יפטלי לשירה.

## אטימולוגיה
מקור המילה צ'יפטלי הוא מהשפה הטורקית: צ'יפט זה כפול ואילו טל הוא מיתר.

## צ'יפטלי ולאומיות אלבנית
טקסט=הסמל הלאומי של אלבניה על גוף הצ'יפטלי|ממוזער|254x254 פיקסלים
הצ'יפטלי נבנה לרוב בעבודת יד והוא נחשב לכלי הנגינה הלאומי של אלבניה, ולפיכך החלק הרחב שלו, באזור הפריטה, מעוטר לרוב בסמלה הלאומי של אלבניה. 

כיום הצ'יפטלי פופולרי מאוד באלבניה וילדים רבים לומדים לנגן בו כבר מגיל צעיר.

## קישורים חיצוניים

* מנגינה אינסטרומנטלית עם צ'יפטלי 
* ילד מכוון צ'יפטלי ומנגן עליו
* אחד מנגני הצ'יפטלי המובילים באלבניה, גזים פרשקפה, בהדגמת נגינה על צ'יפטלי

קטגוריה:כלי מיתר
קטגוריה:אלבניה: תרבות
אליפות גרמניה בכדורגל 1925

**אליפות גרמניה בכדורגל 1925** הייתה העונה ה-18 של התחרות. 

החל מעונה זו בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו נירנברג ופ.ס.וו פרנקפורט. לנירנברג זה היה הניצחון רביעי בתולדות המועדון והשני ברציפות.

## ארגון האליפות
לתחרות העפילו 2-3 קבוצות מ-7 תחרויות אזוריות: 

המשחקים נערכו בשיטת נוק-אאוט (מפגש יחיד בין הקבוצות).

## מהלך התחרות

## משחק הגמר

## כדורגלנים מצטיינים
מספר כדורגלנים כבשו שלושה שערים ובכך זכו בתואר מלך השערים:

* יוסף לוקה (טו.רו דיסלדורף) ב-2 משחקים
* ארטור וורניקה (אלטונה 93) ב-2 משחקים
* וילי קירסיי (הרטה ברלין) ב-3 משחקים
* גאורג הוחזאנג נירנגבר ב-3 משחקים
* היינריך טראג נירנגבר ב-3 משחקים (בפעם השלישית בקריירה)

## קישורים חיצוניים
* נתונים מפורטים מאתר rsssf
*נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1925 בגרמניה
משה מאיר חי אליקים

הרב **משה מאיר חי אליקים** (נודע בכינוי "**המשמ"ח אליקים**") (ט"ו בטבת ה'תרל"ב, 27 בדצמבר 1871– ה'תש"ט, 1949) היה שד"ר, חבר בית הדין בטבריה, אב בית דין בקזבלנקה, חבר בית הדין במוגדור שבמרוקו ומייסד ישיבת כתר תורה בטבריה ובקזבלנקה.

## ביוגרפיה

נולד בטבריה לרב נסים אליקים, שממנו התייתם בילדותו. בצעירותו למד בישיבות טבריה, ונישא לבתו של הרב רפאל אוחנה.

בשנת 1900 (ה'תר"ס) ייסד יחד עם הרב יעקב חי זריהן והרב אהרון הלוי סקלי את ישיבת "כתר תורה" בטבריה.

בשנת 1911 (ה'תרע"א) יצא בשליחות כוללות טבריה למצרים וערי צפון אפריקה. בעקבות מלחמת העולם הראשונה התעכב במרוקו, ובשנת 1919 (ה'תרע"ט) מונה לכהן כחבר בית הדין במוגדור. 

בסוף שנת 1920 (ה'תרפ"א) חזר לטבריה והחל לכהן כחבר בית הדין של הרב אליהו ילוז, לצד הרב יעקב חי זריהן. בחורף שנת 1922 (ה'תרפ"ג) נסע לשליחות באלג'יריה. כשסיים את שליחותו הוזמן לקזבלנקה כדי לכהן בה במשרת דיינות, ובחודש פברואר 1924 (אדר א' ה'תרפ"ד) מונה לשמש כאב בית דין בעיר. הוא ייסד שם ישיבה בשם "כתר-תורה" והיה אחראי על הצד הכלכלי ועל שיטת הלימוד. לראשי ישיבה הוא מינה את הרבנים שמעון אביקציץ ושמעון ברוך אוחיון.

בשנת 1925 (ה'תרפ"ה) השתתף בפולמוס הלכתי גדול בו היו מעורבים רבני טבריה, תוניסיה ומרוקו. במרכז הפולמוס היה ספר שהוציא בתוניס הרב חנניה חביב אזולאי בשם "מגן הדת", בו הוא כתב נגד רבנים שונים, ואסר את הייבום בקזבלנקה. מנגד הוציא הרב אליקים את הספר "מלחמת המגן" המתיר את הייבום בעיר, ויוצא להגנת הרבנים שנגדם נכתב בספר הקודם.

כיהן כאב בית הדין קזבלנקה עד סוף שנת תש"ה (1945), עת יצא לגמלאות. נפטר בשנת ה'תש"ט ונקבר בבית העלמין הישן בקזבלנקה (ליד עמיתו לבית הדין הרב אברהם אביחצירא), באוהל שבחלק הפנימי, שליד קבר הרב חיים פינטו. אחריו התמנה הרב חיים דוד בן סוסאן.

עם תלמידיו נמנו הרב שלמה ילוז, הרב יוסף חיים ילוז והרב ברוך טולידאנו.

## חיבוריו
חידושיו הודפסו בתוך ספרי אביו שערך והוציא לאור:

* **דבר נאה** - חידושים בהלכה על ספרי ראשונים ואחרונים, ה'תרנ"ה
* **חדר נאה** - דרושים וחידושים על פרשיות התורה, חמש מגילות, משלי ותהילים, ה'תרע"א
* **מלחמת המגן** - מלחמת מצווה, לוחמים במלחמתה של תורה, קזבלנקה ה'תרפ"ה
* **שו"ת בית דינו של משה** - נדפס בשנת תשפ"ו על ידי ר' דביר דוד הלוי בהוצאת מכון בני יששכר ספר שו"ת זה, המכיל מעל 140 תשובות שפוענחו מכתב יד, נאספו תשובות שנדפסו בשו"ת בני זמנו, ווסודרו לכדי ספר שלם.

חלק מתשובותיו הודפסו בספר "ויאסוף שלמה" מאת הרב שלמה הכהן צבאן מדבדו.

## קישורים חיצוניים
* הספר מלחמת המגן, באתר HebrewBooks
* 

* משה מאיר חי אליקים, בספר יהודי המזרח בארץ ישראל, מאת משה דוד גאון, באתר HebrewBooks

אליקים
קטגוריה:אסואירה: רבנים
קטגוריה:טבריה: רבנים
קטגוריה:אנשי היישוב הוותיק ילידי ארץ ישראל
קטגוריה:שד"רים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ישראלים שנולדו ב-1871
קטגוריה:ישראלים שנפטרו ב-1949
אליפות גרמניה בכדורגל 1926

**אליפות גרמניה בכדורגל 1926** הייתה העונה ה-19 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

אלופת העונה הקודמת נירנברג לא העפילה לתחרות. למשחק הגמר הגיעו אגודת ספורט פירט והרטה ברלין. לאגודת ספורט פירט זה היה הניצחון שני בתולדות המועדון (הקודם היה בשנת 1914).

## ארגון האליפות
לתחרות העפילו 2-3 קבוצות מ-7 תחרויות אזוריות: 

 
המשחקים נערכו בשיטת נוק-אאוט (מפגש יחיד בין הקבוצות).

## מהלך התחרות

## משחק הגמר

## כדורגלנים מצטיינים
אוטו הרדר מהמבורג כבש 6 שערים ובכך זכה בתואר מלך השערים. זאת בפעם השלישית בקריירה.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1926 בגרמניה
פיאט 132

**פיאט 132** (**Fiat 132**) היא מכונית משפחתית גדולה אשר יוצרה על ידי קונצרן הרכב האיטלקי פיאט בין השנים 1972–1981. בספרד הדגם הורכב על ידי סיאט, ונקרא "Seat 132". בפולין הורכב הדגם על ידי חברת Polski Fiat ונקרא 132p, בקוריאה הדרומית הדגם הורכב על ידי חברת קיה, (בשנת 1977, יוצרו 4,759 יחידות, תחת השם "Kia Fiat 132"). בנוסף הורכב הדגם גם בדרום אפריקה.

דגם ה"הפיאט 132" יוצרה עם מגוון מנועים: 1,592 סמ"ק, 1,756 סמ"ק, 1,995 סמ"ק ומנוע דיזל- 2,435 סמ"ק.

## דגמים
* פיאט 132 דגם GL 
* פיאט 132 דגם GLS

## תמונות

קובץ:Fiat 132 - Muzeum w Nieborowie (2).jpg| פיאט 132
קובץ:1977 Fiat 132 GLS 1800 Saloon (6292487119).jpg| פיאט 132 דגם GLS, שנת 1977
קובץ:Fiat 132 Nieborow.jpg| פיאט 132
קובץ:1975 Fiat 132 GLS.JPG| פיאט 132, שנת 1975
קובץ:Classic Moto Show 2015 85.jpg| פיאט 132 ( Polski Fiat 132p ) (יוצרה בפולין)
קובץ:Classic Moto Show 2015 87.jpg| פיאט 132 ( Polski Fiat 132p ) (יוצרה בפולין)
קובץ:Seat 132 Madrid.jpg| סיאט 132 (יוצרה בספרד)
קובץ:Fiat 132 (11833053695).jpg| פיאט 132
קובץ::1975 Fiat 132 GL Saloon (7007920645).jpg| פיאט 132 דגם GL, שנת 1975
קובץ:MHV Fiat 132 04.jpg| פיאט 132
קובץ:1978 Fiat 132 2000 - interior (8800461861).jpg| פיאט 132, שנת 1978 - מבט לתא הנהג
קובץ:Flickr - schmuela - I like the combo of fuzzy dice and Qu'ran.jpg|פיאט 132 


## ראו גם
* פיאט
* פיאט 125
* פיאט 130
* פיאט 131

## לקריאה נוספת
* פיאט 132 - מפרט טכני  (autoevolution)
## קישורים חיצוניים

קטגוריה:מכוניות משפחתיות
132
קטגוריה:דגמי מכוניות שהושקו ב-1972
קטגוריה:כלי רכב איטלקיים
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בפולין
קטגוריה:כלי רכב המיוצרים בספרד
קטגוריה:כלי רכב המיוצרים בקוריאה הדרומית
מם מדיאור בויי

**מם מדיאור בויי** (בצרפתית: **Mame Madior Boye**; נולדה ב-1940) הייתה ראש ממשלת סנגל (2002-2001) והאישה הראשונה בתפקיד.

## חייה
בויי נולדה למשפחת משפטנים ובעקבות שלושת אחיה למדה משפטים בדקאר ובפריז. בסיום לימודיה עבדה במערכת המשפט הציבורית של סנגל, הייתה סגנית התובע הציבורי, מונתה לשופטת והייתה סגנית נשיא בית המשפט האזורי של דקאר ונשיאת בית המשפט לערעורים. ב-1975 הייתה ממייסדי לשכת עורכי הדין של סנגל והייתה נשיאת הלשכה מהקמתה ועד 1990. בשנים 1978–1998 הייתה סגנית הנשיאה העולמית של הפדרציה הבינלאומית לנשים עורכות דין.

בשנים 1990–2000 עבדה בחברת בנקאות פרטית.

בשנת 2000 מונתה בויי על ידי נשיא סנגל עבדוליי ואד לשרת המשפטים. שנה לאחר מכן, במרץ 2001 התפטר ראש הממשלה מוסטפא ניאס ובויי מונתה על ידי הנשיא להחליפו. לאחר הבחירות הכלליות באפריל 2002, הנשיא ואד נבחר לכהונה נוספת ובויי נותרה בתפקיד, עד להתפטרותה בנובמבר 2002 בעקבות אסון מעבורת לה ג'ולה. בהמשך לאסון המעבורת, ב-2008 הוצא בצרפת צו מעצר נגד בויי אך זה בוטל כעבור מספר חודשים בעקבות התנגדות ממשלת סנגל להליך המשפטי.

בשנת 2004 נבחרה בויי לכהן כנציבה מיוחדת של האיחוד האפריקאי לקידום ולהגנה של אזרחים הנמצאים בשטחי מלחמה.

## קישורים חיצוניים

## הערות שוליים

קטגוריה:ילידות 1940
קטגוריה:ראשי ממשלת סנגל
קטגוריה:נשים בראשות ממשלה
קטגוריה:פוליטיקאיות סנגליות
קזימירה פרונסקיינה

**קזימירה דנוטה פרונסקיינה** (; נולדה ב-26 בפברואר 1943) היא פוליטיקאית ליטאית שהייתה ראש ממשלת ליטא (1990–1991) הראשונה לאחר הכרזת העצמאות המחודשת. עמדה בראש מערך האיכרים והמפלגה הדמוקרטית החדשה ובראש המפלגה העממית של ליטא.
## ביוגרפיה
פרונסקיינה נולדה בכפר שבאזור אוסטלנד לאב שעבד כפקיד יערות ונרצח על ידי הנ.ק.ו.ד. כשהייתה בת שנה.

ב-1965 היא סיימה לימודי כלכלה באוניברסיטת וילנה ועבדה בה כמרצה ועמיתת מחקר במחלקה לכלכלה תעשייתית. בשנים 1981–1986 עבדה בגרמניה המזרחית.

בשנות השמונים סיימה לימודי דוקטורט בכלכלה באוניברסיטת וילנה והייתה סגנית מנהל מכון המחקר לכלכלה חקלאית.

ב-1980 הצטרפה לשורות המפלגה הקומוניסטית של ליטא וב-1988 הייתה ממייסדי תנועת Sąjūdis למען עצמאות ליטא. עם הכרזת העצמאות נבחרה לכהן ב-1990 בראש הממשלה הראשונה, תחת לחצים כבדים של אמברגו מברית המועצות. בינואר 1991 התפטרה מתפקידה. מאוחר יותר עמדה בראש מערך האיכרים והמפלגה הדמוקרטית החדשה והייתה בשנים 2006–2008 שרת החקלאות. בשנת 2009 החלה לעמוד בראש המפלגה העממית של ליטא.

ב-2004 הייתה מועמדת בבחירות לנשיאות ליטא והגיעה למקום השני.

נשואה בשנית ואם לשלושה.

## קישורים חיצוניים

קטגוריה:בוגרי אוניברסיטת וילנה
קטגוריה:ראשי ממשלת ליטא
קטגוריה:נשים בראשות ממשלה
קטגוריה:חברי הסיימאס
קטגוריה:פוליטיקאיות ליטאיות
קטגוריה:ילידות 1943
קטגוריה:ילידי 1943
1870 בצרפת

ממוזער|תיעוד מהעיתון צרפתי
שנת **[[1870]] ב[[צרפת]]** הייתה השנה בה ציינה צרפת 836 שנות לאום. במהלך השנה חוותה צרפת תהפוכות רבות במלחמת צרפת–פרוסיה, בסופה הושפלה ונלקחו ממנה אלזס ולורן והוקמה האימפריה הגרמנית צרפת לא הפסיקה לרצות לנקום (הרבאנש הצרפתי) עד תבוסת גרמניה 48 שנים מאוחר יותר.

## הנהגה
* נפוליאון השלישי (ויתר על התפקיד ב-4 בספטמבר)

## אירועים
* 20 באפריל – משאל חוקתי מאשר את הקמת האימפריה הצרפתית השנייה.
* 19 ביולי – צרפת מכריזה מלחמה על פרוסיה עקב שדר אמס 
* 4 באוגוסט – קרב ויסמבור : כוחות פרוסיים מתקיפים את חיל המצב הצרפתי בוויסמבור.
* 6 באוגוסט – קרב ספיצ'רן , ליד זארבריקן מסתיים בניצחון פרוסי.
* 6 באוגוסט – קרב וורת'  מסתיים בניצחון פרוסי מכריע.
* 14 באוגוסט – קרב בורני-קולומבי : ניצחון פרוסי, הצרפתים נסוגים לעיר מץ.
* 15 באוגוסט – מתחיל המצור על שטרסבורג .
* 16 באוגוסט – קרב מארס-לה-טור : ניצחון פרוסי.
* 18 באוגוסט – קרב גרבלוט: ניצחון פרוסי.
* 30 באוגוסט – קרב ביומונט : ניצחון פרוסי.
* 31 באוגוסט – קרב נויסוויל : ניצחון פרוסי.
* 1 בספטמבר – קרב סדאן: ניצחון פרוסי מכריע.
* 2 בספטמבר – נפוליאון השלישי וארמיית שאלון  נכנעים לפרוסים. נפוליאון השלישי מכריז כי האימפריה הצרפתית הובסה.
* 3 בספטמבר – מתחיל המצור על מץ.
* 4 בספטמבר- מוקמת בפריז הרפובליקה הצרפתית השלישית. נוסדת ממשלת ההגנה הלאומית .
* 4 בספטמבר – הקיסרית אז'ני  נמלטת ללונדון עם בנה.
* 19 בספטמבר- מתחיל המצור על פריז .
* 27 בספטמבר עד 30 בספטמבר- קרב לה בורז'ה , חלק מהמצור על פריז מסתיים בניצחון צרפתי.
* 28 בספטמבר- המצור על שטרסבורג מסתיים בכניעה צרפתית.
* 30 בספטמבר- קרב צווילי , חלק מהמצור על פריז, מסתיים בניצחון פרוסי.
* 8 באוקטובר- לאון גמבטה נמלט מפריז הנצורה באמצעות כדור פורח.
* 18 באוקטובר- קרב בלבואה  ליד מץ מסתיים בניצחון פרוסי.
* 23 באוקטובר- המצור על מץ מסתיים בכניעה צרפתית.
* 3 בנובמבר- המצור על בלפרט מתחיל.
* 9 בנובמבר- קרב קלאמיס  מסתיים בניצחון צרפתי על כוחות ממלכת בוואריה.
* 11 בנובמבר- כוחות צרפתיים כובשים מחדש את אורליאן.
* 27 בנובמבר- קרב אמיין  מסתיים בניצחון פרוסי.
* 28 בנובמבר- קרב בנואה-לה רולנדה  מסתיים בניצחון פרוסי.
* 2 בדצמבר- קרב לויגני-פופרי :ניצחון פרוסי.
* 3 בדצמבר עד 4 בדצמבר- קרב אורליאן השני , הפרוסים כובשים מחדש את אורליאן.
* 23 בדצמבר עד 24 בדצמבר- קרב הלאו  מסתיים בתיקו.

## נולדו
* 25 בינואר- הנרי בורדו, סופר ועורך דין (נפטר ב-1963.
* 28 באפריל- פרדריק ג'סטין קולט, פתולוג (נפטר ב-1966).
* 24 בספטמבר- ז'ורז' קלוד, מהנדס, כימאי וממציא (נפטר ב-1960).
* 30 בספטמבר- ז'אן בטיסט פרין, פיזיקאי וחתן פרס נובל (נפטר ב-1942).
* 8 באוקטובר- לואי וירן, נגן עוגב ומלחין (נפטר ב-1937).
* 10 בדצמבר- מרי בונפרטה, בתו הבכורה של הנסיך נפוליאון בונפרטה של קאנינו (נפטרה ב-1947).

## נפטרו
**([[:קטגוריה:צרפתים שנפטרו ב-1870|קטגוריה:צרפתים שנפטרו ב-1870]])**
### ינואר עד יוני
* 19 בפברואר- נתנאל דה רוטשילד, מייסד סניף היין של משפחת רוטשילד. (נולד ב-1812).
* 20 ביוני- ז'ול דה גונקור, סופר (נולד ב-1830).
### יולי עד דצמבר
* 23 בספטמבר- פרוספר מרימה, מחזאי, היסטוריון וארכאולוג (נולד ב-1803).
* 28 באוקטובר- ז'אן פייר-פרלט, פסיכיאטר, (נולד ב-1794).
* 29 באוקטובר- ז'ול ברוך, מדינאי ושר (נולד ב-1802).
* 28 בנובמבר- פרדריק באזיל, צייר (נולד ב-1841).
### תאריכים לא ידועים
* ז'אק פרנסואה אוכרד, צייר (נולד ב-1800).

## קישורים חיצוניים

קטגוריה:1870 בצרפת
צרפת
רפאל אוחנה

הרב **רפאל אוחנה** (1850, ה'תר"י – 30 באוגוסט 1902, כ"ז באב ה'תרס"ב) היה שד"ר מטבריה יליד מקנס שבמרוקו, ומחבר ספרים רבים.

## ביוגרפיה
נולד במקנס שבמרוקו בשנת תר"י לרב חיים אוחנה ולמסעודה טולידאנו. בשנת 1865 (ה'תרכ"ה) עלה לישראל יחד עם סבו הרב יהודה אוחנה והשתכנו בטבריה, שם זכה לכינוי רפאל המלאך.

בשנת 1881 (ה'תרמ"א) יצא כשד"ר לשליחות בבוכרה שבאוזבקיסטן מטעם כוללות טבריה. בשנת 1894 (ה'תרנ"ד) יצא בשליחות נוספת מטעם כוללות טבריה לסוריה, לעיראק ולהודו, ובשנת 1897 (ה'תרנ"ז) לערי צפון אפריקה.

נישא פעמיים. מאשתו הראשונה וידא בת רבי דוד נתנאל רופא נולדו לו שלושה בנים. שניים מהם נפטרו בינקותם - כפי שכתב בהקדמה לספרו מראה הילדים - ומותם הוא למעשה זה שהביא אותו לחבר ספר זה, העוסק ברפואות. מאשתו השנייה נולדו לו שלושה ילדים בריאים.

בניו: רבי חיים, רבי רחמים, רבי מרדכי.

בתו שרה נשאת לר' יעקב טבול.

הלך לעולמו ב-כ"ז באב ה' תרס"ב, 30 באוגוסט 1902, ונקבר במערת הצדיקים בצפת בסמוך לקבר האר"י.

חתנו היה הרב משה מאיר חי אליקים. נכדתו מרגלית  בת רבי מרדכי אוחנה נישאה לרב רפאל עבו, דיין בבית הדין הרבני הגדול בירושלים.

## חיבוריו
* **טובת מראה** - שבחי העיר טבריה, ירושלים ה'תרנ"ז. יצא במהדורה חדשה עם הערות בהוצאת הספרייה הספרדית, תשפ"א.
* **שיר חדש** - ירושלים ה'תרמ"ט

* **יסוד מערבי** - מוסר ותיקון הברית
* **מראה הילדים** - סגולות ורפואות, ירושלים ה'תר"ס
* **ראה מעשה** - ירושלים ה'תרס"ב
* **נזכר הלכה** - ירושלים ה'תרס"א
* **פרשת רא"ה** - על פרשיות השבוע
* **אור המערכה** - כתב יד הנמצא בידי אחד מצאצאיו (אבישי מזרחי )
יפות מראה - דרשות. אבד.

## לקריאה נוספת
* 
* ספרו **טובת מראה**, ירושלים ה'תרנ"ז (דף צה עמ' ב')
*אברהם יערי, **שלוחי ארץ ישראל**, מוסד הרב קוק תשס"ב

## קישורים חיצוניים
* 
* חכם רפאל אוחנה, באתר החכם היומי
* 
* ספרו "מראה הילדים", באתר HebrewBooks
* ספרו "טובת מראה", באתר HebrewBooks
* 
* 

## הערות שוליים

קטגוריה:שד"רים
קטגוריה:עולים לארץ ישראל בשנים 1800–1881
קטגוריה:יהודים הקבורים בבית הקברות בצפת
קטגוריה:טבריה: אישים
קטגוריה:מחברי ספרי מוסר ומחשבה
קטגוריה:ארץ-ישראלים שנולדו ב-1850
קטגוריה:ארץ-ישראלים שנפטרו ב-1902
פיג'ו 604

ממוזער|280px|פיג'ו 604, שנת 1979 
**פיג'ו 604** (צרפתית: **Peugeot 604**) היא מכונית מנהלים, המוגדרת כמכונית סלון, 4 דלתות, אשר יוצרה על ידי חברת פיג'ו הצרפתית בשנים 1975–1985. הפיג'ו 604 הוצגה לראשונה בתערוכת המכוניות בז'נבה במרץ 1975. סך הכול יוצרו 153,252 יחידות.

## היסטוריה
הדגם היה מבוסס על דגם "פיג'ו 504". בשנת 1976 נמכרו מעל 36,000 יחידות, אך בעקבות משבר האנרגיה העולמי בשנת 1981 נמכרו כ-7,000 יחידות בלבד.

מחיר הדגם בהשקה היה 10,990 דולר אמריקאי, ובבריטניה 4,785 לירות שטרלינג.

חברת פיג'ו פיתחה את מנוע ה-6V צילינדרים בשותפות עם חברת וולוו השוודית, ועם חברת רנו הצרפתית. בנוסף לפיג'ו 604, מנוע ה-2,664 סמ"ק הותקן בדגם ה-וולוו 264 ובדגם הרנו 30.

פיג'ו 604 הייתה מכונית היוקרה הראשונה של חברת פיג'ו, יותר מארבעים שנה לאחר ייצור מכונית היוקרה 6 צילינדר, פיג'ו 601.

חברת קיה, הדרום קוריאנית הרכיבה 381 יחידות (בין השנים 1979–1981).

הדגם יוצא ל- ארצות הברית בין השנים 1979–1984. משנת 1980 יוצא דגם הדיזל טורבו. בשנת 1984 נמכרו בארצות הברית 304 יחידות.

תא המטען של הפיג'ו 604 היה גדול יחסית, נפח של 498 ליטר.

ההילוכים של ה- "פיג'ו 604" ניתנו לדגם רכב השטח של חברת פיג'ו הקרוי פיג'ו P4 אשר היה בשרות הצבא הצרפתי.

## תצורות
* 4 דלתות - סדאן
* 4 דלתות - לימוזינה ארוכה + 2 מושבים נוספים (1978–1984), יוצרו 124 יחידות

## תמונות

קובץ:Nationale oldtimerdag Zandvoort 2010, 1976 PEUGEOT 604 A31, 31-YB-43.JPG | פיג'ו 604, שנת 1976
קובץ:1979 Peugeot 604 Ti Saloon (8584299061).jpg|פיג'ו 604, דגם Ti שנת 1979
קובץ:Peugeot 604 ca 1978.jpg| פיג'ו 604, שנת 1978
קובץ:Peugeot 604 Panton Street.JPG| פיג'ו 604
קובץ:Ooh, nice... (8585442372).jpg| פיג'ו 604 - מבט לתא הנהג ולוח מחוונים
קובץ:Interieur 604 serie2.jpg| פיג'ו 604 - מבט לתא הנהג ולוח מחוונים
קובץ:Peugeot 604 Ti (3574756458).jpg| פיג'ו 604 דגם Ti
קובץ:Peugeot 604 GTI 1984 XR.jpg| פיג'ו 604 דגם GTI, שנת 1984 
קובץ:Peugeot 604.jpg| פיג'ו 604
קובץ:604 elysee.jpg| פיג'ו 604


## ראו גם

* פיג'ו
* פיג'ו 504
* פיג'ו 601
* פיג'ו 605
* פיג'ו 607
* פיג'ו P4
* רנו 30

## קישורים חיצוניים

קטגוריה:מכוניות מנהלים
קטגוריה:מכוניות סלון
קטגוריה:לימוזינה
604
קטגוריה:דגמי מכוניות שהושקו ב-1975
קטגוריה:מכוניות צרפתיות
קטגוריה:כלי רכב המיוצרים בקוריאה הדרומית
מרחק בין-חלקיקי ממוצע

**מרחק בין-חלקיקי ממוצע** (באנגלית: Mean inter-particle distance), או **הפרדה בין-חלקיקית ממוצעת**, הוא המרחק הממוצע בין חלקיקים מיקרוסופיים קרובים ביותר (אטומים או מולקולות) בגוף מקרוסקופי.

## צורה כללית
משיקולים כלליים ביותר, המרחק הבין-חלקיקי הממוצע קשור לנפח פר חלקיק של החומר 1/n, כלומר:

\langle r \rangle \sim 1/n^{1/3},

כאשר n = N/V היא צפיפות החלקיקים. את הצורה הכללית קל להסיק משיקולים של קינום, אך עם זאת, למעט מקרים פשוטים ספורים כמו למשל של גז אידיאלי, חישובים מדויקים לקביעת פקטור הפרופורציונליות בלתי אפשריים אנליטית; זה תלוי בגאומטריה המדויקת של סידור האטומים. לכן, לעיתים קרובות נעשה שימוש בביטויים מקורבים. ביטוי מקורב אחד כזה הוא Wigner-Seitz radius:

\left( \frac{3}{4 \pi n} \right)^{1/3},

אשר מתאים לרדיוס של כדור שיש לו נפח זהה לזה של הנפח פר חלקיק 1/n. הגדרה פופולרית אחרת היא: 1/n^{1/3}, אשר מתאימה לאורך הצלע של קובייה שלה נפח 1/n.

## גז אידיאלי
### התפלגות המרחק מהשכן הקרוב ביותר
נרצה לחשב פונקציית צפיפות ההסתברות של המרחק לחלקיק השכן הקרוב ביותר. נניח שישנם N חלקיקים בתוך אזור שלו נפח V. חלקיק שכן קרוב ביותר במרחק r פירושו של דבר שבדיוק אחד מ-N החלקיקים נח במרחק הזה בעוד שאר N - 1 החלקיקים נמצאים במרחק גדול יותר ממרחק זה, כלומר הם נמצאים מחוץ לכדור עם רדיוס r.

ההסתברות למצוא חלקיק בין רדיוסים r ו-r + dr היא (4 \pi r^2 N/V) dr, בעוד ההסתברות למצוא חלקיק מחוץ לכדור הזה היא 1 - 4\pi r^3/3V. לפיכך הביטוי לצפיפות ההסתברות הוא:

P_N(r)dr = 4 \pi r^2 dr\frac{N}{V}\left(1 - \frac{4\pi}{3}r^3/V \right)^{N - 1} =
                \frac{3}{a}\left(\frac{r}{a}\right)^2 dr \left(1 - \left(\frac{r}{a}\right)^3 \frac{1}{N} \right)^{N - 1}\, 

כאשר a הוא פרמטר ששווה ל-a = \left( \frac{3}{4 \pi n} \right)^{1/3}.. אם ניקח את הגבול של N \rightarrow \infty ונשתמש ב-\lim_{x \rightarrow \infty}\left(1 + \frac{1}{x}\right)^x = e, נקבל את התוצאה:

P(r) = \frac{3}{a}\left(\frac{r}{a}\right)^2 e^{-(r/a)^3}\,.

### השוואה עם מהלך חופשי ממוצע

ההבדל המרכזי בין המהלך החופשי הממוצע למרחק הבין חלקיקי הממוצע הוא שהאחרון תלוי בצפיפות החלקיקים בלבד, בעוד שהמהלך החופשי הממוצע הוא פונקציה של צפיפות החלקיקים ושל **גודל** החלקיקים (חתך הפעולה האפקטיבי שלהם).

קטגוריה:פיזיקת חלקיקים
קטגוריה:מושגים בפיזיקה
מריה דה לורדש פינטסילגו

**מריה דה לורדש פינטסילגו** (; 18 בינואר 1930 – 10 ביולי 2004) הייתה ראש ממשלת פורטוגל בין אוגוסט 1979 וינואר 1980, האישה הראשונה והיחידה לעמוד בראש ממשלת פורטוגל והאישה השלישית בתפקיד ראש ממשלה במדינות אירופה.

## חייה
פינטסילגו נולדה באברנטש. אביה עזב את המשפחה בגיל צעיר ובגיל שבע נשלחה פינטסילגו ללימודים בליסבון. היא הייתה חברה בתנועת הנוער הצבאית Mocidade Portuguesa ובארגון הנוצרי Acção Católica. כסטודנטית עמדה בשנים 1952–1956 בראש ארגון הנשים של הסטודנטיות הקתוליות והייתה ב-1956 הנשיאה הבינלאומית של תנועת הסטודנטים הקתולית Pax Romana.

ב-1953 היא סיימה את לימודיה באוניברסיטת ליסבון כמהנדסת תעשיות כימיות. לאחר מכן קיבלה מענק לימודים מהוועד לאנרגיה גרעינית והשתלמה בתוכנית מקצועית. ב-1954 התקבלה לעבודה כמהנדסת הראשית של חטיבת מפעלי הבטון בתאגיד התעשיות CUF. ב-1960 עזבה את התאגיד. היא הצטרפה לארגון הבינלאומי של נשים פועלות קתוליות Grail, ייסדה את הסניף המקומי בפורטוגל וב-1965 נבחרה לסגנית הנשיאה העולמית. באותה תקופה מונתה על ידי הותיקן כאשת הקשר בין הכנסייה הקתולית ובין מועצת הכנסיות העולמית.

עד 1969 הייתה עובדת מדינה והובילה תוכנית לאומית לפיתוח חברתי. ב-1974 החזיקה בתפקיד זוטר בממשלה והייתה אחראית על רווחה חברתית וב-1975 מונתה לשרת הרווחה.

בשנים 1971–1972 הייתה חברת המשלחת הפורטוגזית לאו"ם ובשנת 1975 מונתה לשגרירת פורטוגל באונסק"ו.

ב-1979 מונתה על ידי הנשיא אנטוניו רמליו איאנש לראש ממשלת פורטוגל. היא כיהנה בתקופת מעבר קצרה והחזיקה בתפקיד חמישה חודשים במהלכם הובילה שינויים ניכרים במנגנון הרווחה הלאומי ובתחום הביטוח הלאומי ומדיניות הבריאות.

ב-1986 הייתה מועמדת עצמאית לנשיאות פורטוגל וזכתה ב-7% מהקולות.

בשנים 1987–1989 הייתה חברת הפרלמנט האירופי מטעם המפלגה הסוציאליסטית.

נפטרה בליסבון בשנת 2004.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פורטוגל
קטגוריה:נשים בראשות ממשלה
קטגוריה:נשים ראשונות בתפקידים ציבוריים
קטגוריה:חברי הפרלמנט האירופי מטעם פורטוגל
קטגוריה:שגרירי פורטוגל
קטגוריה:ילידות 1930
קטגוריה:נפטרות ב-2004
קטגוריה:פורטוגזים שנפטרו ב-2004
מחשבה חופשית

[250px|שמאל|ממוזער|[אמנון ותמר, פרח המזוהה עם מחשבה חופשית]]
**מחשבה חופשית** היא תפיסה פילוסופית לפיה צריך כל אדם לבסס עמדה לגבי האמת לפי היגיון, התנסות, חוויה אישית ואימפרסיוניזם (התרשמותיות) בלי להתבסס על תפיסת עולמה של סמכות מסוימת, של מסורת או של דוגמה דתית תוך דחיית האמונה. היישום הקוגניטיבי של המחשבה החופשית נקרא "חשיבה חופשית" ומבצעיה נקראים "הוגים חופשיים". המונח נכנס לשימוש במאה ה-17 לתאר את העיסוק החופשי שהתפתח אז במסורות הדתיות ובדוגמה הנוצרית. המושג מקושר לעיתים קרובות לביקורת על הדת, כפירה, אגנוסטיות, ואתאיזם. שורשי עקרון המחשבה החופשית נעוצים כבר בעת העתיקה, חשיבה ביקורתית כנגד הדת, הממסד והנורמות שגשגו בתקופה ההלניסטית, בין היתר בזכות משנתו של סוקרטס, שחי כמה עשרות שנים קודם לכן. רבים מייחסים השפעה גם לרפורמציה הפרוטסטנטית, תקופת הרנסאנס ועידן הנאורות על החשיבה החופשית במערב.

שנת 1600 נחשבת בעיני רבים כציון דרך בהיסטוריה של המחשבה החופשית בשל הוצאתו להורג של ג'ורדנו ברונו, נזיר מהמסדר הדומיניקני, אסטרונום, מדען ופילוסוף איטלקי שהוצא להורג בשל סתירה בין תאוריה אסטרונומית לאמונת הכנסייה הקתולית.
המחשבה החופשית קודמה באירופה בידי פילוסופים בני תקופת ההשכלה כדוגמת ג'ון לוק ווולטר.

בארצות הברית של סוף המאה ה-19 ותחילת המאה ה-20 התפתחה תנועה חברתית בעלת שם זהה (Freethought) ובעלת מאפיינים אנרכיסטיים, שדגלה בביקורת על הממסד הדתי ובהפיכת הפרט לחופשי מבחינה פוליטית ורוחנית. רעיונותיה נתמכו על ידי כתבי עת פילוסופים בתקופה כדוגמת ליברטי ועל ידי הוגי דעות אנרכו-אינדיבידואליסטים שונים.

## ראו גם
* ניהליזם
* ספקנות

## קישורים חיצוניים

* 

קטגוריה:אתאיזם
קטגוריה:אנרכיזם
קטגוריה:חשיבה ביקורתית
רות נגה

[שמאל|220px|ממוזער|רות נגה, [2016]]
**רות נגה** (באנגלית: **Ruth Negga**; נולדה ב-7 בינואר 1982) היא שחקנית קולנוע, טלוויזיה ותיאטרון אירית. נגה זכתה להכרה כשחקנית בזכות תפקידיה בסדרות "סוכני" ו"עברייני על" ובסרטים "וורקראפט: ההתחלה" ו"לאבינג". על משחקה בסרט "לאבינג" הייתה נגה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.

## ביוגרפיה
נגה נולדה באדיס אבבה, אתיופיה, בתם היחידה של נורה, אחות אירית, ושל ד"ר נגה, רופא אתיופי. בגיל חמש עברה עם משפחתה לאירלנד וגדלה בעיר לימריק שבמערב המדינה. היא איבדה את אביה כשהייתה בת שבע בעקבות תאונת דרכים. 

בשנת 2004 סיימה נגה לימודי תואר ראשון בחוג לדרמה של טריניטי קולג'.

## קריירה
נגה התפרסמה בבריטניה בשנת 2005 בזכות הופעות במספר סרטים בין היתר, "ארוחת בוקר על פלוטו" של ניל ג'ורדן.

היא ביססה את מעמדה כשחקנית טלוויזיה מוערכת ביותר בזכות תפקידים מוצלחים בסדרות "עברייני על", "אהבה/שנאה", "מדינה חשאית" ובזכות גילום דמותה של הזמרת שירלי באסי בסרט המבוסס על חייה.

בשנת 2013 נגה החלה להתפרסם לאחר ששיחקה בתפקיד המדענית ריינה בסדרת גיבורי העל "סוכני", כמו כן השתתפה שובר הקופות "מלחמת העולם Z" בתפקיד רופאה.

ב-2016 הופיעה בדרמה ההיסטורית "לאבינג" בתפקיד מילדרד אשתו האפרו אמריקאית של ריצ'רד לאבינג (ג'ואל אדגרטון). על משחקה המשכנע בסרט הועמדה נגה לפרס אוסקר לשחקנית הטובה ביותר. באותה שנה השתתפה בפנטזיה "וורקראפט: ההתחלה" בתפקיד טאריה, מלכת רוח הסערה.

בשנת 2021 שיחקה את התפקיד הראשי בסרט "חוצָה את הקו" , בתפקיד אישה ממוצא אפריקאי בעלת עור בהיר, אשר מבצעת "מעבר", ומצליחה להזדהות כאדם לבן, בארצות הברית הגזענית של תחילת המאה  ה-20. הסרט היה מועמד לפרס באפט"א לסרט הבריטי הטוב ביותר. 

בשנת 2022 שיחקה נגה בברודוויי במחזה "מקבת'" מאת ויליאם שייקספיר; ועל תפקידה קיבלה מועמדות לפרס טוני לשחקנית הטובה ביותר.

## חיים אישיים
בשנת 2006, נגה הייתה מאורסת לשחקן האירי טייג מרפי, איתו הייתה בזוגיות מאז האוניברסיטה.

נגה הייתה במערכת יחסים עם השחקן דומיניק קופר החל משנת 2010. הם הכירו לראשונה בשנת 2009 בזמן ששיחקו יחד בעיבוד הבימתי של "פדרה". השניים חיו יחד בגבעת פרימרוז, לונדון. בני הזוג היו במערכת יחסים במשך שש שנים; עם זאת, נגה ציינה כי נדרשו שנים לעיתונות עד שנודע להם על הפרידה, שעליה דווח לראשונה באפריל 2018. נגה שיחקה בהמשך עם קופר בסדרה "פריצ'ר" של רשת AMC, שם גילמו זוג מאהבים, ואמרה שהם "החברים הכי טובים".

בשנת 2006 עברה להתגורר בלונדון, אנגליה, ובשנת 2020 עברה ללוס אנג'לס, קליפורניה. 

## פילמוגרפיה

### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אתיופיות
קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:מהגרים לאירלנד
קטגוריה:מהגרות לממלכה המאוחדת
קטגוריה:אישים ממוצא אתיופי
קטגוריה:אתיופיות שנולדו ב-1982
קטגוריה:איריות שנולדו ב-1982
היינריך פליישר

**היינריך לברכט פליישר** (; 21 בפברואר 1801, שאנדאו על האלבה, גרמניה – 10 בפברואר 1888, לייפציג) היה בלשן, מחלוצי חוקרי השפה הערבית המודרנית, ומגדולי המזרחנים בסוף המאה ה-19.

## ביוגרפיה
פליישר החל את לימודיו הגבוהים בגיל 18. בין השנים 1819–1824 למד תאולוגיה ושפות שמיות מזרחיות באוניברסיטת לייפציג. בהמשך, באוניברסיטת פריז תחת הבלשן הצרפתי סילבסטר דה סאסי, למד ערבית, טורקית ופרסית. משנת 1831 לימד תלמידים בבית ספר תיכון בדרזדן, ובשנת 1836 התמנה לפרופסור לשפות שמיות באוניברסיטת לייפציג. בתפקיד זה כיהן עד מותו בשנת 1888. בזכותו של פליישר הפכה לייפציג למרכז תוסס ללימודים אוריינטליים. בנוסף לשלל מאמרים שכתב פליישר, הוא חיבר את קטלוג כתבי היד האוריינטליים בספרייה המלכותית של דרדזן, וכתב תיאור של כתבי-היד הערביים, הטורקיים והפרסיים, שהיו שמורים בספרייה העירונית של לייפציג.

פליישר היה אחד משמונת החברים הזרים באקדמיה הצרפתית לכתיבת ספרות יפה וחבר מסדר אבירי פור לה מריט הגרמני. היה חבר באגודות מדעיות רבות בגרמניה ובמדינות אחרות. כמו כן, היה בעל תוארי כבוד מאוניברסיטאות קניגסברג, אוניברסיטת קארל בפראג, אוניברסיטת סנקט פטרסבורג, דורפט ואוניברסיטת אדינבורו.

היה ממייסדי .

## לקריאה נוספת
* יעקב לוי, **אוצר לשון התלמודים והמדרשים**, 4 כרכים עם תוספות והערות מאת 'היינריך לברכט פליישר', הוצאת: Binjamin Harz Verlag, ברלין, 1924

## קישורים חיצוניים

* על פרופסור פליישר באתר אוניברסיטת לייפציג
* 

## הערות שוליים

קטגוריה:בלשנים ולשונאים גרמנים
קטגוריה:מזרחנים גרמנים
קטגוריה:סגל אוניברסיטת לייפציג
קטגוריה:בוגרי אוניברסיטת לייפציג
קטגוריה:גרמנים שנולדו ב-1801
קטגוריה:גרמנים שנפטרו ב-1888
טאבו (סדרת טלוויזיה)

**טאבו** (**Taboo**) היא סדרת דרמה בריטית של רשת BBC בהפקת רידלי סקוט ו-Hardy Son & Baker עבור ערוץ BBC One הבריטי וערוץ FX האמריקאי.

הסדרה נוצרה על ידי סטיבן נייט, טום הארדי ואביו אדוארד "צ'יפס" הארדי, ומבוססת על תסריט מקורי שנכתב על ידי טום הארדי. על עבודת הבימוי שקדו כריסטופר ניהולם (Kristoffer Nyholm) ואנדרס אנגסטרום (Anders Engström), שביימו בעבר את "Jordskott" ו"ההריגה".

הסדרה זכתה לביקורות חיוביות לרוב, ששיבחו את הופעתו של הארדי. הסדרה מתרחשת בשנת 1814, ומגוללת את קורותיו של ג'יימס דלאני (טום הארדי) שחוזר לאנגליה עם 17 יהלומים גנובים, לאחר 12 שנות שהות באפריקה ובעקבות מות אביו כשהמלחמה עם ארצות הברית מתקרבת לקצהּ.

הסדרה עלתה לשידור ב-7 בינואר 2017 בבריטניה וב-10 בינואר 2017 בארצות הברית.

בישראל, הסדרה שודרה בערוץ yes Oh. במרץ 2017 חודשה הסדרה לעונה שנייה, אך מאוחר יותר הוחלט לבטל אותה לאחר עונה אחת.

## שחקנים ודמויות
### דמויות ראשיות
* טום הארדי בתפקיד ג'יימס דלאני, בנו של הוראס דלאני
* ליאו ביל בתפקיד בנג'מין וילטון, קצין חברת הודו המזרחית הבריטית
* ג'סי באקלי בתפקיד לורנה באו, אלמנתו של הוראס
* אונה צ'פלין בתפקיד זילפה גירי, אחותו למחצה של ג'יימס דלאני
* מארק גאטיס בתפקיד ג'ורג', הנסיך העוצר
* סטיבן גראהם בתפקיד אטיקוס, מודיע של דלאני מהעולם התחתון
* ג'פרסון הול בתפקיד ת'ורן גירי, בעלה של זילפה, ברוקר ביטוח
* דייוויד היימן בתפקיד ברייס, משרתו הנאמן של הוראס דלאני
* אדוארד הוג בתפקיד מייקל גודפרי, איש הפרוטוקול של חברת הודו המזרחית הבריטית
* מייקל קלי בתפקיד ד"ר אדגר דמבארטון, פיזיקאי אמריקאי בבית החולים על שם ברתולומיאוס הקדוש בלונדון ומרגל
* ג'ונתן פרייס בתפקיד סר סטיוארט סטריינג', יושב ראש חברת הודו המזרחית הבריטית
* ג'ייסון ווטקינס בתפקיד סולומון קופ, המזכיר הפרטי של הריבון
* ניקולס וודסון בתפקיד רוברט ת'ויט, עורך דינו של דלאני

### דמויות משנה
* אדוארד פוקס בתפקיד הוראס דלאני, בעלי חברת ספנות בלונדון
* פרנקה פוטנטה בתפקיד הלגה פון הינטן, אשת בית בושת
* רובי-מיי מרטינווד בתפקיד וינטר
* סקרוביוס פיפ בתפקיד פרנץ' ביל, עוזרו של אטיקוס
* פיונה סקינר בתפקיד ברייטון, חבר בכנופייתו של אטיקוס
* כריסטופר פיירבנק בתפקיד איבסטון, אריסו של דלאני
* ריצ'רד דיקסון בתפקיד אדמונד פטיפר, דסק אפריקה בחברת הודו המזרחית הבריטית
* רוג'ר אשטון-גריפית'ס בתפקיד אברהם אפלבי, איש חברת הודו המזרחית הבריטית
* טום הולנדר בתפקיד ד"ר ג'ורג' צ'לומונדלי, כימאי ופיזיקאי
* מרינה הנדס בתפקיד הרוזנת מסגרוב, מרגלת אמריקאית בלונדון
* דני ליגאירי בתפקיד מרטינז, עוזרו של דלאני ממוצא פולינזי
* לוסיאן מסאמאטי בתפקיד ג'ורג' צ'יצ'סטר, עורך דינם של קבוצת "בני אפריקה" שארגנה קמפיינים נגד העבדות ביבשת אפריקה
* לואי אשבורן סירקיס בתפקיד רוברט, בנו הלא חוקי של ג'יימס דלאני

## פרקים

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:BBC: תוכניות וסדרות
קטגוריה:סדרות דרמה בריטיות
אנטי-סמכותנות

**אנטי-סמכותנות** במובנה הצר היא התנגדות למשטר סמכותני, כלומר התנגדות לסוג משטר המתאפיין בפיקוח חברתי הדוק וציפייה מצד האוכלוסייה לציות למשטר, תוך שימוש לעיתים קרובות באמצעי דיכוי כמו עידוד אלימות משטרתית והוצאה להורג ללא משפט. במובן הרחב יותר היא התנגדות לכל סוג של סמכות (שלטון, בית ספר, סמכות דתית וכו') ולכן המושג משמש כיום לעיתים קרובות כמושג נרדף לאנרכיזם, מתוך תפיסה כי לאף סמכות אנושית אין זכות לשלוט באזרח ובחברה.

## הלכה למעשה
מחשבה חופשית היא גישה פילוסופית הרואה באדם בעל סמכות לקבוע בעצמו את תפיסת עולמו בלא התבססות על סמכות כלשהי כמו שלטון או ממסד דתי אלא על בסיס היגיון, אמפיריציזם והתנסות אישית.

פנייה אל הסמכות (בלטינית: auctoritate ab argumentum) היא צורת טענה נפוצה המובילה לכשל לוגי כאשר נעשית בצורה שגויה. בשימוש לא לא נכון, הפנייה לסמכות היא צורה של טיעון המנסה לבסס סילוגיזם סטטיסטי, מסקנה המבוססת על שתי הנחות יסוד המוסברות בצורה לא מוחלטת. הפנייה לסמכות מבוססת על הסילוגיזם הסטטיסטי הבא:

הנחה 1: א' הוא בר-סמכא בנושא מסוים

הנחה 2: א' מעלה טענה על הנושא

מסקנה: הטיעון ש-א' העלה נכון

שימושים שגויים של טענת הפנייה לסמכות כוללים כל שימוש של הטענה בתור טענה להוכחה לוגית בוויכוח כדי לבטל הוכחות אחרות ולנסות לשכנע את הטוען להתיישר עם עמדת גוף בעל הסמכות. הטיעון מתבסס על ההנחה כי גופי סמכותי טועה פחות מהדיוט בתחום תוך התעלמות מכך שגם גופים בעלי סמכות יכולים לטעות ולפסוק לא נכון בעקבות נפילה לטעות, הטעיה, חוסר יושר ובעיות אחרות. על כן, טיעון הפנייה לסמכות אינו טיעון אמין וחזק כדי לבסס מסקנות ולפיכך הוגים אנטי-סמכותניים טוענים כי אינו יכול להוות מקור להסתמכות על גופים סמכותניים.

הוגים אנטי-סמכותניים רבים לא מסבירים את אנטי-סמכותנות בתור טענה השוללת את אמינות הגופים הסמכותניים אלא בתור תנועה האומרת כי אין סמכות כוללת וקבועה הסמוכה לקבל החלטות בענייני העולם. תפיסה זו נובעת מהאמונה כי על מנת לקבל החלטה אדם צריך לשמוע תפיסות עולם ממומחים רבים ומתחומים שונים ומאחר שאין אדם או גוף המסוגל להחזיק את כל הידע בעולם במוחו לא יכולה להיות סמכות בלעדית לקבלת החלטות.

לאחר מלחמת העולם השנייה החלה התחזקות של תנועות אנטי-סמכותנות, בין היתר בשל חוסר האמון בממסד, שהמשטרים הפשיסטים הותירו בציבור, וכן בשל החשש ממלחמת עולם שלישית בעקבות התחמשות המעצמות במלחמה הקרה. אנטי-סמכותנות גם נקשרת עם תרבויות נגד שונות במערב במאה ה-20, כמו דור הביט בשנות ה-50, ילדי הפרחים בשנות ה-60 ותרבות הפאנק בשנות ה-70.

## ראו גם
* סרבנות
* מרי אזרחי
* פעולה אנטי-פשיסטית
## קישורים חיצוניים

קטגוריה:אנרכיזם
קטגוריה:אידאולוגיות
יוהאן הראשון, מלך שוודיה

**יוהאן הראשון**, או **יוהאן סוורקרסון** (בשוודית: **Johan Sverkersson**; 1201 – 10 במרץ 1222) היה מלך שוודיה משנת 1216 ועד מותו.

## חייו
יוהאן היה בנם של סוורקר השני, מלך שוודיה ושל רעייתו, המלכה אינגגרד לבית ביילבו. כאשר מלאה ליוהאן שנה, מת סבו מצד אמו, האציל (יארל) בירגר ברוסה. המלך סוורקר מינה את בנו כיארל להלכה כדי לחזק את סמכויות השלטון שלו עצמו וכדי להבטיח את מעמדו של מוסד היארל שחשיבותו עלתה בהדרגה. צעד זה עורר את זעמו של בית אריק, בית המלוכה היריב וכן של כמה מצאצאיו של בירגר ברוסה. יוהאן שמר על מעמדו עד תבוסתו של אביו בקרב לנה ב-1208 ומותו בקרב גסטלרן ב-1210. לאחר מותו של אביו עלה לכס המלוכה אריק העשירי מבית אריק היריב.

## מלוכתו
ב-1216 מת אריק העשירי ממחלה ויוהאן, שהיה אז בגיל הנעורים, נבחר להיות מלך על ידי האצולה השוודית, וזאת בניגוד לרצונו של האפיפיור. ולדמר השני, מלך דנמרק התנגד אף הוא לבחירה, שכן בנו של אריק שנולד לאחר מותו, היה אחיינו של ולדמר. בשוודיה עצמה הבחירה התקבלה באי שקט. לכנסייה היה עניין רב במינוי ונראה היה שליוהאן היה מספר לא מועט של תומכים בקרב מנהיגיה, כולל הארכיבישוף ולריוס, הבישוף בנגט מסקרה והבישוף קרל מלינשפינג. זה האחרון מונה כצ'נסלור, הראשון לקבל תואר זה בשוודיה. השליט הצעיר הוכתר ב-1219 ומיד הוציא כתב זכויות לטובת הבישופים השוודים. כתב הזכויות אישר את אלה שהוצאו על ידי אביו, סוורקר השני, ב-1200, אך הרחיב אותם. נכסי הכנסייה קיבלו פטור ממסים ודמי החכירה ששולמה על נכסים אלו על ידי דיירים עברו לקופות הבישופים.

## המשלחת לאסטוניה
במהלך תקופת מלכותו הקצרה של יוהאן הראשון החלה נוכחות שוודית באסטוניה. הרקע לכך הייתה הפעילות של המסדר הליבוני ושל ולדמר השני, מלך דנמרק באזור הים הבלטי שהיה אז עדיין פגני. האצולה השוודית שאפה לקבל חלק בשלל והמשלחת יצאה לדרך. המלך יוהאן עצמו, בן דודו קרל החרש (אחיו של בירגר ברוסה) והצ'נסלור שלו, הבישוף קרל מגנוססון, הובילו ב-1220 את הצי שיצא למחוז לאנה שבאסטוניה. בתחילה היה המהלך מוצלח ויוהאן ייסד בסיס בליל (כיום ליהולה). מבסיס זה יצאו החיילים השוודים לגיחות באזורי הכפר, בנו כנסיות ואילצו את המקומיים להתנצר. לאחר מכן שב יוהאן למולדתו. עם זאת, הסתיימה המשלחת באסון. תושבי האי אסל (סארמאה) תקפו את הבסיס השוודי בקרב ליהולה שהתנהל ב-8 באוגוסט. הבישוף קרל וקרל החרש נהרגו יחד עם כמעט כל המגינים השוודים. לאחר התבוסה הקשה לא נותרה כל נוכחות שוודית באסטוניה, שהתחדשה רק 300 שנים לאחר מכן.

## מותו
יוהאן הראשון נותר על כס המלוכה עד למותו ב-10 במרץ 1222. הוא מת מבלי שנשא אישה ובלי להעמיד צאצאים והותיר זיכרון חיובי בהיסטוריוגרפיה השוודית: "הוא היה צעיר ומאוד עדין. הוא היה מלך במשך שלושה חורפים ומת ממחלה באי וויסינגאֶה. כל שוודיה התאבלה על מותו, שהוא לא האריך ימים. הוא נטמן באלווסטרה, וישמור האל על נשמתו בחיי נצח". לאחר מותו היורש הצעיר מבית המלוכה היריב ירש את כס המלוכה בהיותו בגיל שש ומלך כאריק האחד עשר.

## קישורים חיצוניים

* Johan Sverkersson, kung 1216-22 (Sverkerättens strid mot Eriksätten) 
* Johan 1. (I) Sverkersson (Nordisk familjebok) 
* 

קטגוריה:מלכי שוודיה
קטגוריה:שליטי פינלנד
קטגוריה:ילידי 1201
קטגוריה:נפטרים ב-1222
פיאט 130

ממוזער|250px|פיאט 130, קופה 
**פיאט 130** (**Fiat 130**) היא מכונית מנהלים מפוארת גדולה מתוצרת קונצרן הרכב האיטלקי **[[פיאט]]** אשר יוצרה בין השנים 1969–1977. דגם הפיאט 130 נחשב ל"מכונית הדגל" של חברת פיאט. מגרסת הסדאן (4 דלתות) - יוצרו 15,093 יחידות, מגרסת הקופה (2 דלתות) יוצרו 4,294 יחידות.

## דגמים
* פיאט 130 - 4 דלתות, סדאן
* פיאט 130 - 5 דלתות, סטיישן
* פיאט 130 - 2 דלתות, קופה 

### סוגי פיאט 130 סלון
* "Fiat 130 Saloon type A"
* "Fiat 130 Saloon type B" - כוח המנוע שודרג מ-104 כ"ס ל-119 כ"ס (משנת 1971)

## ממאפייניו
* הגה כוח סטנדרטי
* 4 בלמי דיסק
* הפיאט הראשון שאימץ אלטרנטור

## תמונות

קובץ:1975 Fiat 130 (10815841303).jpg| פיאט 130, שנת 1975
קובץ:Fiat 130 165PS 1976 3.jpg| פיאט 130, שנת 1976
קובץ:Fiat130combi.jpg| פיאט 130 combi (סטיישן)
קובץ:2006 04 29 Veteranbiler071.JPG| פיאט 130
קובץ:Fiat 130 (23001579733).jpg| פיאט 130 - קופה
קובץ:Fiat 130 coupé 1974 inside.jpg| פיאט 130 - קופה, מבט לתא הנהג
קובץ:Fiat 130 Coupe Pininfarina (10949906366).jpg| פיאט 130 - קופה, מבט לתא הנהג
קובץ:Fiat 130 Coupé.jpg| פיאט 130 - קופה
קובץ:Fiat 130 Coupe Pininfarina (10949919666).jpg|לוגו חברת Pininfarina (המעצב) על דגם פיאט 130, קופה 


## ראו גם
* פיאט
* פיאט 2300
* פיאט 125
* פיאט 131
* פיאט 132
## קישורים חיצוניים

* פיאט 130 (1:58 דקות), יו-טיוב
קטגוריה:מכוניות מנהלים
קטגוריה:מכוניות קופה
קטגוריה:מכוניות סטיישן
130
קטגוריה:דגמי מכוניות שהושקו ב-1969
קטגוריה:כלי רכב איטלקיים
מקדם הפריקה

בהפרעות, לדוגמה נחיר או חריר, מקדם הפריקה הוא היחס בין הספיקה בפועל לספיקה התאורטית. כלומר, היחס בין קצב הספיקה בקצה נחיר אמיתי לקצב הספיקה בקצה נחיר אידיאלי. בנחיר אידיאלי מתפשט זורם זהה (תחת לחץ) אשר מתחיל מאותם תנאי התחלה ומגיע לאותם לחצים בסוף.
מתמטית, מקדם הפריקה קשור לקצב הספיקה של זורם דרך שטח חתך קבוע של צינור ישר באמצעות המשוואה הבאה:

C_d = \frac{\dot m}{\rho \dot V}= \frac{\dot m}{\rho A u}= \frac{\dot m}{\rho\ \sqrt{\frac{2 \Delta P}{\rho}}}

C_d=\frac{Q_{exp}}{Q_{theo}}

כאשר:

C_d - מקדם הפריקה דרך ההפרעה (חסר יחידות).

\dot m - קצב הספיקה של זורם דרך ההפרעה (יחידת מסת של זורם ליחידת זמן).

\rho - צפיפות הזורם (יחידת מסה ליחידת נפח).

\dot V - קצב ספיקה נפחית של זורם דרך ההפרעה (יחידת נפח של זורם ליחידת זמן).

A - שטח חתך של זורם דרך הפרעה (יחידת אורך בריבוע).

u - מהירות הזורם דרך ההפרעה (יחידת אורך ליחידת זמן).

\Delta P - ירידת הלחץ לאורך ההפרעה (יחידת כוח ליחידת שטח).

הפרמטר הזה משמש לקביעת הפסדי הזרימה בהפרעה, או את ה"התנגדות" שההפרעה מפעילה על הזרימה.
ה"התנגדות" שההפרעה מפעילה על הזרימה, לעיתים מבוטאת כפרמטר חסר ממד, k, אשר קשור למקדם הפריקה באמצעות המשוואה:

k=\frac{1}{C_d^2}

אשר מתקבלת על ידי החלפת \Delta P במשוואה הנ"ל עם ההתנגדות, k, מוכפלת בלחץ הדינמי של הזרימה, q.

## דוגמה לחישוב עבור זרימה בערוץ פתוח
בעקבות התנהגותם המורכבת של זורמים סביב מבנים כגון, חריר, שער, סכר וכו', נעשות ההנחות מסוימות במודלים התאורטיים של יחס קצב ספיקה נפחית של הזורם לגובה פני הנוזל, Rating curve. לדוגמה, במקרה של שער, הלחץ בפתיחת השער איננו הידרוסטטי, מצב אשר קשה למדל; אולם, ידוע כי הלחץ בשער נמוך מאוד באופן יחסי. לכן, מהנדסים מניחים כי הלחץ בפתיחת השער אפסי, והפריקה מחושבת על פי המשוואה הבאה:

Q=A_0 \sqrt{(2gH_1)}

כאשר:

Q - הפריקה.

A_0 - שטח הזרימה.

g - תאוצת הכבידה.

H_1 - גובה החתך ממש לפני השער.

למרות זאת, הלחץ איננו באמת אפס בשער; לכן, משתמשים במקדם הפריקה C_d, כלהלן:

Q=C_d A_0 \sqrt{(2gH_1)}

## ראו גם
* נחיר (הנדסת מכונות)

2017 03
קטגוריה:הידרודינמיקה
אוולינה וידמר-שלומפף

**אוולינה וידמר-שלומפף** (בגרמנית, בצרפתית ובאיטלקית: **Eveline Widmer-Schlumpf**; נולדה ב-16 במרץ 1956) היא עורכת דין ופוליטיקאית שווייצרית, כיהנה כחברה במועצת הברית (הממשלה) של שווייץ (2008–2015). היא כיהנה כשרת האוצר של שווייץ, ובהמשך הייתה נשיאת שווייץ בשנת 2012.

## ביוגרפיה
אוולינה וידמר-שלומפף נולדה בעיר פלסברג. אביה, ליאון שלומפף, היה אף הוא פוליטיקאי שהיה חבר במועצת הברית של שווייץ.

וידמר-שלומפף קיבלה תואר ראשון במשפטים מאוניברסיטת ציריך ב-1981. היא עבדה כעורכת דין בשנים 1987–1998. בשנת 1994 היא הצטרפה למפלגת העם השווייצרית ובשנת 1998 הייתה לשרה בממשלת גלרוס (קנטון). היא הייתה האישה הראשונה להיות שרה באחת מממשלות הקנטונים של שווייץ.

היא כיהנה כשרת המשפטים והמשטרה של שווייץ (2008–2010) וכשרת האוצר (2010–2015).

וידמאר-שלומף נבחרה לכהן כסגניתה של נשיאת שווייץ מישלין קלמי-רה בשנת 2011. ב-14 בדצמבר 2011 היא נבחרה לנשיאות שווייץ לשנת 2012. היא האישה הרביעית שכיהנה בתפקיד זה לאחר רות דרייפוס, מישלין קלמי-רה ודוריס לויטהרד.

כיום (2017) היא נשואה ויש לה שלושה ילדים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת ציריך
קטגוריה:נשיאי שווייץ
קטגוריה:נשיאות
קטגוריה:פוליטיקאים שווייצרים
קטגוריה:שרי האוצר של שווייץ
קטגוריה:שרות ממשלת שווייץ
קטגוריה:שרי המשפטים והמשטרה של שווייץ
קטגוריה:בוגרות אוניברסיטת ציריך
קטגוריה:המחלקה הפדרלית למשפטים ומשטרה
קטגוריה:ילידות 1956
קטגוריה:שווייצרים שנולדו ב-1956
בריאן אקטון

**בריאן אקטון** (באנגלית: **Brian Acton**; נולד ב-17 בפברואר 1972) הוא מיליארדר, מתכנת ויזם אינטרנט אמריקאי. הוא מייסד שותף (יחד עם יאן קום) של אפליקציית וואטסאפ, אפליקציית תקשורת למכשירי סמארטפון שנרכשה על ידי פייסבוק בפברואר 2014 עבור 19 מיליארד דולר. בעברו עבד עבור חברת . בשנת 2018 הוא התמנה ליושב ראש של Signal production המפתחת תוכנת "סיגנל".

## ביוגרפיה
אקטון, יליד מישיגן, גדל במרכז פלורידה ושם סיים את לימודיו התיכוניים. אקטון קיבל מלגה מלאה ללימודים באוניברסיטת פנסילבניה, אך עזב לאחר שנה ועבר לאוניברסיטת סטנפורד, שם סיים תואר במדעי המחשב בשנת 1994. עבד בחברות תוכנה גדולות דוגמת אפל ואדובי מערכות. בשנת 1996 נהפך לעובד ה-44 של חברת יאהו.

בשנת 1998 יאן קום התקבל לעבודה בחברת יאהו. זמן קצר לאחר מכן פגש את אקטון בעת שעבד עבור ארנסט אנד יאנג כבודק פרצות אבטחה. במשך תשע השנים הבאות הצמד עבד יחד ביאהו. אקטון השקיע ואיבד מיליונים בבועת הדוט קום שהתפוצצה בשנת 2000. בספטמבר 2007 קום ואטקון לקחו חופשה של שנה מיאהו, טיילו בדרום אמריקה והחלו לשחקי משחקי אולטימייט. שניהם ניסו להתקבל לחברת פייסבוק, אך נכשלו במבדקים. בינואר 2009 קום רכש מכשיר אייפון והבין שה-App Store שהייתה אז רק בת 7 חודשים תצמח ותייצר שוק לאפליקציות רבות לסמארטפונים. הוא נפגש עם חברו, אלכס פישמן, והחל לדבר איתו על פיתוח אפליקציה. כמעט מיידית הוא קבע ששם האפליקציה יהיה Whatsapp מפני שהוא מזכיר את הצירוף What's up ("מה נשמע" באנגלית), ושבוע לאחר מכן, ב-24 בפברואר 2009, ייסד את חברת Whatsapp.

בשנת 2014 אקטון וקום הסכימו למכור את אפליקציית Whatsapp לפייסבוק תמורת הון נזיל ומניות בשווי של 19 מיליארד דולר אמריקאי. מגזין "פורבס" העריך שחלקו של אקטון בעסקה עמד על כ-20 אחוזים ועל כן הונו נאמד ב-3.8 מיליארד דולר לאחר העסקה. לפי ציוץ של אקטון בטוויטר הוא נדחה מלהתקבל לעבודה הן בפייסבוק והן בטוויטר בשנת 2009.

## קישורים חיצוניים

* 

קטגוריה:מיליארדרים אמריקאים
קטגוריה:מתכנתים אמריקאים
קטגוריה:מייסדי חברות טכנולוגיה
קטגוריה:עובדי Yahoo!
קטגוריה:בוגרי אוניברסיטת סטנפורד
קטגוריה:בוגרי אוניברסיטת מרכז פלורידה
קטגוריה:אמריקאים שנולדו ב-1972
אריק האחד עשר, מלך שוודיה

**אריק האחד עשר**, או **אריק אריקסון** (בשוודית: **Erik Eriksson**, בנורדית עתיקה: **Eiríkr Eiríksson**; כונה גם **אריק [[הפרעות דיבור בגיל הרך#שנשון|המשנשן]] וה[[צליעה|צולע]]**, בשוודית: **Erik läspe och halte**; 1216 – 2 בפברואר 1250) היה מלך שוודיה בין השנים 1222 – 1229 ומשנת 1234 ועד מותו.

## חייו
אריק היה בנם של אריק העשירי, מלך שוודיה ושל רעייתו ריצ'זה מדנמרק. על פי הכרוניקה לבית אריק (Erikskrönikan), שנכתבה בראשית שנות העשרים של המאה ה-14, סבל אריק מצליעה חלקית. הוא נולד לאחר מות אביו והאצולה השוודית בחרה כמלך את יוהאן הראשון בן ה-15, משושלת סוורקר היריבה, וזאת בניגוד לרצון האפיפיור, שהעדיף את אריק כמלך.

## מלכותו
ב-1222 מת יוהאן הראשון ואריק, שהיה אז בן שש, הוכרז כמלך. בראש מועצת העוצרות ששלטה בממלכה בשמו של אריק עמד קנוט הולמגרסון, שהיה קרוב משפחה רחוק של אריק. ב-1229, לאחר שהיה מלך קטין במשך שבע שנים, הודח אריק לאחר קרב אולוסטרה. הוא נמלט לדנמרק, שם מלך דודו, ולדמר השני. קנוט הולמגרסון הוכתר כקנוט השני, מלך שוודיה, אך תקופת מלכותו הייתה קצרה וב-1234 הוא מת.

לאחר מות קנוט השני שב אריק ומלך על שוודיה עד למותו ב-1250. הוא נשא לאישה את קתרינה, בתו של האציל (יארל) סונה פולקסון מבית ביילבו וצאצאית לבית סוורקר. המקורות מציינים בדרך כלל שאריק היה חשוך ילדים, אך כמה מקורות טוענים שהיו לו שתי בנות שמתו בינקותן.

ב-1236 נישאה אינגבורג, אחותו (כנראה הצעירה מבין אחיותיו) של אריק, לבירגר יארל. אמו של בירגר הייתה יורשת של שושלת בית סוורקר וחברה בבית ביילבו. בנם הקטין, ולדמאר, ירש את אריק האחד עשר לאחר מותו ב-1250, ככל הנראה תוך דילוג על בניהן (אם היו) של אחיותיה הגדולות של אינגבורג. בירגר יארל היה לעוצר הממלכה והחזיק את הסמכויות האמתיות כשליט שוודיה עד למותו ב-1266.

## קישורים חיצוניים

* Personakt för Erik "Läspe och halte" Eriksson, Född 1216 i Danmark, hämtad 2007-11-17 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכי שוודיה
קטגוריה:שליטי פינלנד
קטגוריה:ילידי 1216
קטגוריה:נפטרים ב-1250
ראדי נאידנוב

**רָאדִי נָאיְדֶנוֹב** (בבולגרית: **Ради Найденов**; נולד ב-24 באוגוסט 1962, סופיה, הרפובליקה העממית של בולגריה) הוא פוליטיקאי בולגרי אשר כיהן בין ינואר למאי 2017 כשר החוץ של בולגריה בממשלת המעבר של אוגניאן גרדז'יקוב.

## קורות חייו
ראדי נאידנוב נולד בסופיה למשפחה בעלת אוריינטציה פוליטית. סבו היה שר המשפטים של בולגריה בין 1946 ל-1962 וחתם על גזר דין המוות שהוטל על ניקולה פטקוב. נאידנוב רכש השכלה אקדמית ביחסים בינלאומיים באוניברסיטה לכלכלה לאומית ועולמית בסופיה. לאחר תום לימודיו הצטרף למפלגת האיחוד הלאומי של חקלאי בולגריה. בין 2001 ל-2002 כיהן כסגן שר ההגנה של בולגריה בממשלו של סימאון סקסקובורגותסקי. בין 2005 ל-2011 כיהן כשגריר בולגריה באוסטריה, ובין 2012 ל-2017 כיהן כשגריר בולגריה בגרמניה.

בבחירות לנשיאות שנערכו בבולגריה ב-2016 גבר רומן ראדב שנתמך על ידי המפלגה הסוציאליסטית הבולגרית על צצקה צצ'בה אשר התמודדה מטעם מפלגת השלטון. בעקבות תוצאות הבחירות התפטרה ממשלת בולגריה ובראשה בויקו בוריסוב. ב-24 בינואר מונה אוגניאן גרדז'יקוב על ידי הנשיא רומן ראדב לתפקיד ראש ממשלת מעבר בבולגריה, וב-27 בינואר מונה נאידנוב לתפקיד שר החוץ. לאחר הבחירות הכלליות שנערכו במרץ 2017, עלה בידי בויקו בוריסוב להקים ממשלת קואליציה וב-4 במאי 2017 מונתה אקטרינה זכרייבה לתפקיד שרת החוץ של בולגריה.

ב-2019 מונה לשגריר בולגריה בשווייץ ולשגריר לא-תושב בליכטנשטיין.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים בגרמניה
קטגוריה:שגרירים באוסטריה
קטגוריה:שגרירים בליכטנשטיין
קטגוריה:שגרירי בולגריה בשווייץ
קטגוריה:בולגרים שנולדו ב-1962